《代人挽妻父号道者》
宋代·李吕

里闬推高足善良，不才何幸玷东床。
修容方喜超宾馆，奠雁翻成举酹觞。
晚铎飘声空有恨，酸风吹泪不成行。
诸郎头角多余庆，褒赠行看为显扬。

作者简介：李吕（1122—1198）生于宋徽宗宣和四年，卒于宁宗庆元四年，年七十七岁。端庄自重，记诵过人。年四十，即弃科举。好治易，尤留意通鉴。教人循循善诱，常聚族百人，昕夕击鼓，聚众致礼享堂，不以寒暑废。吕著有《澹轩集》十五卷，《国史经籍志》传于世。